NIA की 5 सदस्यीय टीम पहुंच रही ब्रिटेन; अवतार खांडा और खालिस्तानी समर्थकों पर नजर
Khalistani Amritpal Singh Handler Avtar Singh Khanda Investigation; NIA London High Commission | NSA Khalistan Terrorist Groups UAPA भारत में खालिस्तानी समर्थक अमृतपाल सिंह के खिलाफ कार्रवाई के बाद ब्रिटेन में भारतीय उच्चायोग भवन पर हमले की जांच के लिए राष्ट्रीय जांच एजेंसी (NIA) आज लंदन पहुंच रही है।
भारत में खालिस्तानी समर्थक अमृतपाल सिंह के खिलाफ कार्रवाई के बाद ब्रिटेन में भारतीय उच्चायोग भवन पर हमले की जांच के लिए राष्ट्रीय जांच एजेंसी (NIA) आज लंदन पहुंच रही है। NIA की 5 सदस्य टीम आज तिरंगे के खिलाफ हुए अपमान की जांच करेगी। उनकी नजर अमृतपाल सिंह के हैंडलर अवतार सिंह खांडा, गुरचरण सिंह और जसवीर सिंह पर होगी।
दरअसल, 19 मार्च 2023 को लंदन में भारतीय उच्चायोग पर हुए हमले की एक FIR दिल्ली पुलिस क्षरा दर्ज की गई थी, लेकिन 23 मार्च 2023 को यह मामला NIA ने अपने हाथों में ले लिया था। NIA की टीम अपने इस दौरे में भारतीय उच्चायोग पहुंचेगी। वहां 19 मार्च को हुए घटना का विवरण, CCTV फुटेज आदि जैसी जानकारियां इकट्‌ठी की जाएंगी।
इसके अलावा अपराध स्थल का दौरा भी होगा और उच्चायोग के कर्मचारियों के अलावा दो उन कर्मचारियों के बयान भी लिए जाएंगे, जो घायल हो गए थे।
NIA अमृतपाल सिंह की गिरफ्तारी के बाद घटनाओं की श्रृंखला की जांच कर रही है। जिसमें UK में घटना हुई, पंजाब को अस्थिर करने और देश में अशांति पैदा करने के लिए विदेशी धरती पर सक्रिय खालिस्तान समर्थक समूहों द्वारा रची गई साजिश शामिल है।
अवतार खांडा के अलावा दो अन्य पर है मामला दर्ज
दिल्ली पुलिस की FIR में अवतार सिंह खांडा, गुरचरण सिंह और जसवीर सिंह को प्रमुख संदिग्धों के रूप में नामांकित किया गया है। केंद्रीय गृह मंत्रालय ने इस मामले को NIA को सौंप दिया है। NIA व विभिन्न एजेंसियों द्वारा की गई जांच में सामने आया है कि खांडा ही अमृतपाल के पीछे का दिमाग व हैंडलर है। विभिन्न देशों में सक्रिय खालिस्तान समर्थक संगठनों के साथ उसके संबंध हैं।
खांडा कथित तौर पर ब्रिटेन में शरण मांगने वाला है और वर्षों से उसने खालिस्तानी आतंकवादियों जगतार सिंह तारा और बब्बर खालसा इंटरनेशनल के परमजीत सिंह पम्मा के साथ संबंध बनाए हैं। वह मानवाधिकारों के उल्लंघन के मुद्दों को उठाने की आड़ ले रहा है, लेकिन वह युवाओं को कट्टरपंथी बनाने, प्रशिक्षण प्रदान करने और उन्हें अमृतपाल की तरह आगे बढ़ाने में सहायक रहा है।
UK की घटना को अमृतपाल से अलग नहीं देखा जा रहा
वरिष्ठ अधिकारियों की सुने तो UK में घटनाएं एक अलग घटना नहीं हैं, बल्कि अमृतपाल सिंह के समर्थन में खालिस्तान समर्थक नेटवर्क के सक्रिय होने का परिणाम है, जिसे वर्तमान में नेशनल सिक्योरिटी एक्ट के तहत हिरासत में लिया गया है। उसके राष्ट्र-विरोधी होने के बारे में पूछताछ की जा रही है और पंजाब में अशांति फैलाने की साजिश।
UK में कट्टरपंथियों द्वारा की गई बर्बरता और हिंसा देश के भीतर अमृतपाल जैसे खालिस्तान समर्थकों पर पुलिस की कार्रवाई के कारण हुई। ट्रांस-नेशनल लिंक बहुत गहरे हैं और आगे की जांच से उन नेटवर्कों का पता चलेगा जो पाकिस्तान ISI के गुप्त समर्थन से पंजाब से UK तक संचालित हो रहे हैं। NIA अमृतपाल सिंह के खिलाफ कार्रवाई और UK की घटना को सीधे तौर पर तो नहीं जोड़ रहे, लेकिन इनके संबंधों से इनकार भी नहीं कर रहे।
आतंकियों से संबंध निकले तो अमृतपाल की बढ़ेंगी मुश्किलें
NIA की जांच जिस तरफ आगे बढ़ रही है, उससे आने वाले समय में अमृतपाल सिंह के लिए मुश्किलें खड़ी हो सकती हैं। अमृतपाल सिंह UK पहुंच आतंकी खांडा की आतंकी संगठनों के साथ जांच भी करेगी। अगर उसमें कहीं भी अमृतपाल सिंह के संबंध साफ हो जाते हैं तो अमृतपाल सिंह पर लगा NSA कभी भी अनलॉफुल एक्टिविटीज प्रिवेंशन एक्ट (UAPA) में बदल सकता है।